TMI บวกแรง 8% นิวไฮกว่า 10 ปี มั่นใจปีนี้รายได้โต 20% รุกขยายโรงไฟฟ้าชีวภาพ 3-5 MW
TMI บวกแรง 8% นิวไฮรอบกว่า 10 ปี  ปักธงปีนี้รายได้โต 20% รุกขยาย “โรงไฟฟ้าชีวภาพ” 3-5 เมกะวัตต์ วางเป้ายอดขายไฟปีนี้ 120 ล้าน
TMI บวกแรง 8% นิวไฮรอบกว่า 10 ปี  ปักธงปีนี้รายได้โต 20% รุกขยาย “โรงไฟฟ้าชีวภาพ” 3-5 เมกะวัตต์ วางเป้ายอดขายไฟปีนี้ 120 ล้าน
25 เม.ย. 2566

ผู้สื่อข่าวรายงานว่า วันนี้ (25 เม.ย. 66) ราคาหุ้น บริษัท ธีระมงคล อุตสาหกรรม จำกัด (มหาชน) หรือ TMI ล่าสุด ณ เวลา 11:24 น. อยู่ที่ระดับ 2.40 บาท บวก 0.18 บาท หรือ 8.11% สูงสุดที่ระดับ 2.40 บาท ต่ำสุดที่ระดับ 2.22 บาท ด้วยมูลค่าการซื้อขาย 56.58 ล้านบาท ราคาหุ้นนิวไฮในรอบ 10 ปี 7 เดือน โดยเทียบตั้งแต่หุ้นยืนที่ระดับ 2.42 บาท เมื่อวันที่ 10 ต.ค.55

โดยนายธีระชัย ประสิทธิ์รัตนพร ประธานกรรมการบริหารและกรรมการผู้จัดการ บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า ในปี 66 บริษัทตั้งเป้ารายได้โตไม่น้อยกว่า 20% จากธุรกิจกลุ่มผลิตภัณฑ์ส่องสว่างที่กลับมาฟื้นตัวเต็มที่ รวมถึงการรับรู้รายได้เต็มปีจากธุรกิจโรงไฟฟ้าชีวภาพทั้ง 3 แห่ง กำลังการผลิตรวม 5.4 เมกะวัตต์ พร้อมวางเป้ายอดขายไฟฟ้าปีนี้เพิ่มขึ้น 120 ล้านบาท และเตรียมขยายกำลังการผลิตอีก 3-5 เมกะวัตต์ภายในปีนี้ เพื่อสร้างการเติบโตของธุรกิจให้แข็งแกร่งมากยิ่งขึ้น